CELEX: 62018CA0032
Language: et
Date: 2019-09-18 00:00:00
Title: kohtuasi C-32/18: Euroopa Kohtu (kaheksas koda) 18. septembri 2019. aasta otsus (Oberster Gerichtshofi eelotsusetaotlus – Austria) – Tiroler Gebietskrankenkasse versus Michael Moser (Eelotsusetaotlus – Sotsiaalkindlustus – Võõrtöötajad – Määrus (EÜ) nr 987/2009 – Artikkel 60 – Perehüvitised – Õigus saada esmase pädevusega liikmesriigis makstava vanemahüvitise ja teisese pädevusega liikmesriigis ette nähtud lapsehooldustasu vahe ulatuses lisahüvitist)

25.11.2019   
            
            
               ET
            
            
               Euroopa Liidu Teataja
            
            
               C 399/7
            
         
      Euroopa Kohtu (kaheksas koda) 18. septembri 2019. aasta otsus (Oberster Gerichtshofi eelotsusetaotlus – Austria) – Tiroler Gebietskrankenkasse versus Michael Moser
      (kohtuasi C-32/18) (1)
      
      (Eelotsusetaotlus - Sotsiaalkindlustus - Võõrtöötajad - Määrus (EÜ) nr 987/2009 - Artikkel 60 - Perehüvitised - Õigus saada esmase pädevusega liikmesriigis makstava vanemahüvitise ja teisese pädevusega liikmesriigis ette nähtud lapsehooldustasu vahe ulatuses lisahüvitist)
      (2019/C 399/07)
      Kohtumenetluse keel: saksa
      
         Eelotsusetaotluse esitanud kohus
      
      Oberster Gerichtshof
      
         Põhikohtuasja pooled
      
      
         Kassatsioonkaebuse esitaja ja kostja: Tiroler Gebietskrankenkasse
      
         Vastustaja kassatsioonimenetluses ja hageja: Michael Moser
      
         Resolutsioon
      
      
                  1.
               
               
                  Euroopa Parlamendi ja nõukogu 16. septembri 2009. aasta määruse nr 987/2009, milles sätestatakse määruse (EÜ) nr 883/2004 (sotsiaalkindlustussüsteemide koordineerimise kohta) rakendamise kord, artikli 60 lõike 1 teist lauset tuleb tõlgendada nii, et selles sättes ette nähtud kohustus võtta isiku õiguse saada perehüvitisi ulatuse kindlakstegemisel „kogu perekonna olukorda arvesse nii, nagu kõigi asjaomaste isikute suhtes kohaldataks asjaomase liikmesriigi õigusakte“ on kohaldatav nii juhul, kui hüvitisi makstakse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta artikli 68 lõike 1 punkti b alapunkti i järgi prioriteetsena määratletud liikmesriigi õigusaktide kohaselt, kui ka juhul, kui neid hüvitisi tuleb maksta ühe või mitme muu liikmesriigi õigusaktide kohaselt.
               
            
                  2.
               
               
                  Määruse nr 883/2004 artiklit 68 tuleb tõlgendada nii, et selle artikli kohaselt töötajale teisese pädevusega liikmesriigi õigusaktide alusel maksmisele kuuluva lisahüvitise summa, mis vastab hüvitiste summade vahele, tuleb arvutada selle töötaja poolt töökohariigis tegelikult saadud tulu alusel.
               
            
         (1)  ELT C 152, 30.4.2018.